|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | |  | | |  |  |  |  | | --- | --- | --- | --- | | |  |  | | --- | --- | | **Съвет по международни счетоводни стандарти**  **Периодичен преглед** | IASB Logo | | | | **Март 2017 г.** |  | |  | | | |  |  |  |  |  | | --- | --- | --- | --- | --- | | |  |  | | --- | --- | | Настоящият бюлетин на Съвета по международни счетоводни стандарти (IASB) (”Съветът”) представя предварителните решения на Съвета. Окончателните решения на Съвета по международни счетоводни стандарти относно стандарти, изменения и разяснения се подлагат на официално гласуване, съгласно предвиденото в *Ръководството по регламентираната процедура* на Фондация МСФО (IFRS ® Foundation).  На 21 и 22 март 2017 г. Съветът проведе публични заседания в офисите на Фондация МСФО в Лондон, Великобритания.  Обсъжданите теми включваха:   * [**Разширено корпоративно отчитане**](#1) * [**Репутация и обезценка**](#2) * [**Дисконтови проценти – оценки на настоящата стойност**](#3) * [**Застрахователни договори [устно представена актуална информация]**](#4) * [**Основни финансови отчети**](#5) * [***Концептуална рамка за финансово отчитане***](#6) * [**Динамично управление на риска [образователна сесия]**](#7) * [**Финансови инструменти с характеристики на собствен капитал**](#8) |  | | **Разширено корпоративно отчитане (Документ по програмата 28)**  На 21 март 2017 г. Съветът проведе заседание, за да обсъди две теми в рамките на изследователската работа във връзка с разширеното корпоративно отчитане.  Съветът обсъди:   1. първоначално проучване на средата за разширеното корпоративно отчитане и общ преглед на последиците за работата на Съвета; и 2. по-подробни последици за работата на Съвета и опции за Работната му програма.   ***Първоначално проучване на средата* (Документ по програмата 28A)**  Съветът обсъди резултатите към момента от проведената научноизследователска работа в областта на разширеното корпоративно отчитане. Съветът реши в порядък на работна хипотеза да обмисли възможността да играе по-активна роля в тази сфера и предложи да бъде извършена допълнителна научноизследователска работа, имайки предвид нарастването на значението на разширеното корпоративно отчитане.  Дванадесет от членовете на Съвета изразиха съгласие с това решение.  ***Опции за Работната програма на Съвета* (Документ по програмата 28Б)**  Съветът обсъди възможностите за по-активна роля в разширеното корпоративно отчитане и реши в порядък на работна хипотеза да обмисли проект за преразглеждане и актуализиране на Изложението си за практика *Коментар на ръководството*. Съветът поръча на екипа да извърши допълнителен анализ, включително провеждане на консултации с Консултативния съвет по Международните стандарти за финансово отчитане, преди да изготви формално предложение за добавяне на проект към актуалната изследователска програма.  Дванадесет от членовете на Съвета изразиха съгласие с това решение.  ***Следващи етапи***  На бъдещо свое заседание Съветът ще обсъди резултатите от допълнителната изследователска работа и анализ, с които ще бъде запознат.    **Репутация и обезценка (Документ по програмата 18)**  На 21 март 2017 г. Съветът проведе заседание, за да обсъди състоянието на изследователския проект относно репутацията и обезценката. Не бяха взети никакви решения.  ***Следващи етапи***  Екипът ще представи на Съвета предложения относно:   1. опростяване на модела за тестване на обезценката в МСС 36 *Обезценка на активи*; 2. повишаване на ефикасността на модела за тестване на обезценката, който ще се фокусира също така и върху допълнителните оповестявания; и 3. идентифициране на нематериалните активи в бизнес комбинация.     **Дисконтови проценти—оценки на настоящата стойност (Документ по програмата 17)**  На 21 март 2017 година Съветът проведе заседание, за да завърши обсъждането на изследователския си проект, посветен на дисконтовите проценти.  ***Доклад до Съвета* (Документ по програмата 17A)**  Съветът обсъди доклада относно констатациите от изследователския проект. От Съвета не бе поискано да взема каквито и да е решения във връзка с тези констатации.  ***Приключване на изследователския проект* (Документ по програмата 17Б)**  Съветът отбеляза, че резултатите от проекта попадат в две категории:   1. констатации от проекта; и 2. списък на въпроси, които да бъдат разгледани в бъдеще от екипа в рамките на работата по изготвяне и въвеждане на стандарти във връзка с дисконтовите проценти и други аспекти на оценяването на настоящата стойност.   Съветът реши, че:   1. няма да търси обратна информация от обществеността във връзка с резултатите от този изследователски проект; и 2. не е необходима допълнителна работа по този изследователски проект, за да бъдат изпълнени неговите цели.   Всичките дванадесет членове на Съвета изразиха съгласие с тези решения.  ***Следващи етапи***  В рамките на работата си по други проекти Съветът ще направи преглед на констатациите от проекта, доколкото те се отнасят до съществуващи изисквания.  Образователна сесия в рамките на бъдещо заседание на Съвета ще предостави информация относно ниските и отрицателните дисконтови проценти. През последните няколко месеца последствията от тези проценти, които надхвърлят обхвата на изследователския проект, предизвикаха засилен публичен дебат.    **Застрахователни договори (устно представена актуална информация)**  Съветът бе запознат с устно представена актуална информация относно напредъка към момента във връзка с проекта за застрахователните договори. Съветът възнамерява да публикува МСФО 17 *Застрахователни договори* през втората половина на май 2017 година.    **Основни финансови отчети (Документ по програмата 21)**  На 21 март 2017 г. Съветът проведе заседание, за да обсъди проекта относно основните финансови отчети. Съветът обсъди две предложения за междинни сборове в отчета(ите) за финансовите резултати от дейността, както и насоки относно класифицирането, агрегирането и дезагрегирането.  ***Печалба преди лихви и данъци* (Документ по програмата 21A)**  Съветът изрази (с консенсус) съгласие, че екипът следва да продължи проучванията във връзка с това:   1. да се изисква представянето на междинен сбор за печалбата преди лихви и данъци (EBIT) в отчета(ите) за финансовите резултати от дейността; 2. да се дефинира печалбата преди лихви и данъци (EBIT) като печалба преди финансови приходи/разходи и данъци; и 3. да се опишат финансовите приходи/разходи като приходи/разходи, отнасящи се до капиталовата структура на предприятието.   Съветът поиска от екипа да разгледа следните въпроси:   1. как да бъде дефинирана капиталовата структура на предприятието; и 2. дали ще бъдат необходими допълнителни насоки относно третирането на конкретни позиции от приходите и разходите (например, нетната лихва по нетните задължения за дефинирани доходи и приходи/разходи от инвестиции).   ***Оценка на ръководството за оперативните резултати от дейността* (Документ по програмата 21Б)**  Съветът изрази (с консенсус) съгласие, че екипът следва да продължи проучванията във връзка с това:   1. да изисква представянето на оценката на ръководството за оперативните резултати от дейността, вместо да се опитва да дефинира оперативната печалба, в отчета(ите) за финансовите резултати от дейността; 2. да позволи определени позиции да бъдат изключвани от оценката на ръководството за оперативните резултати от дейността, стига междинният сбор за удовлетворява изискванията в съществуващите параграфи 85, 85A и 85Б на МСС 1 *Представяне на финансови отчети*; и 3. да изисква допълнителни оповестявания с цел осигуряване на прозрачност във връзка с представянето на оценката на ръководството за оперативните резултати от дейността.   ***Общи насоки относно класифициране, агрегиране и дезагрегиране* (Документ по програмата 21В)**  Съветът реши в порядък на работна хипотеза да разработи, в съответствие с основните положения, предложени в Документ по програмата 21В:   1. принципи за агрегиране и дезагрегиране във финансовия отчет; 2. дефиниции за понятията „класифициране”, „агрегиране” и „дезагрегиране”; и 3. насоки относно стъпките при прилагане на „класифициране”, „агрегиране” и „дезагрегиране” при изготвянето на финансовия отчет.   Десет от членовете на Съвета изразиха съгласие, а двама – несъгласие с това решение.  Съветът реши в порядък на работна хипотеза да проучи въпроса с предоставянето на повече насоки относно характеристиките на агрегирането. Единадесет от членовете на Съвета изразиха съгласие, а един – несъгласие с това решение.  ***Следващи етапи***  На бъдещи свои заседания Съветът ще обсъди позициите, които екипът бе помолен да разработи допълнително или да поясни в предложенията, представени на това заседание. Екипът ще проучи също така и:   1. коригирана основна печалба на акция; 2. по-добри начини за комуникиране на информация относно друг всеобхватен доход; 3. представяне на резултатите на асоциирани и съвместни предприятия; 4. целенасочени подобрения в отчета за паричните потоци; и 5. разработване на примери за илюстрация, включително такива за специфични отрасли (например, финансови институции), по отношение на основните финансови отчети.     ***Концептуална рамка за финансово отчитане* (Документ по програмата 10)**  На 21 март 2017 година Съветът проведе заседание, за да обсъди проекта относно Концептуалната рамка. По-специално, Съветът обсъди дали и как изменението на параграф 11 от МСС 8 *Счетоводна политика, промени в счетоводните приблизителни оценки и грешки* следва да се прилага по отношение на счетоводните политики при дейностите с регулирани цени. Освен това, Съветът обсъди стъпките от регламентираната процедура, предприети във връзка с разработването на *Препратки към Концептуалната рамка*.  ***Прилагане на изменението на параграф 11 от МСС 8* Счетоводна политика, промени в счетоводните приблизителни оценки и грешки *по отношение на дейности с регулирани цени* (Документ по програмата 10Б)**  Съветът реши в порядък на работна хипотеза, че:   1. изменението на параграф 11 от МСС 8 няма да се прилага по отношение на счетоводните политики във връзка с регулаторни салда по сметки. Вместо това, предприятията, които разработват счетоводни политики по отношение на регулаторни салда по сметки чрез препратка към *Общата рамка за изготвяне на финансови отчети* ще бъдат задължени да продължат да постъпват по този начин до момента, в който започнат да прилагат бъдещия стандарт относно дейностите с регулирани цени. Всичките дванадесет членове на Съвета изразиха съгласие с това решение. 2. забраната за прилагане на изменението на параграф 11 от МСС 8 по отношение на счетоводните политики във връзка с регулаторни салда по сметки ще се прилага както по отношение на съществуващи, така и на нови счетоводни политики. Единадесет от дванадесетте членове на Съвета изразиха съгласие, а един член – несъгласие с това решение. 3. регулаторно салдо по сметка ще бъде дефинирано като салдото по разходна (или приходна) сметка, което:    1. не е признато като актив или пасив в съответствие с МСФО стандартите; и    2. е включено, или се очаква да бъде включено, от регулаторния орган, дефиниран в МСФО 14 *Разчети за отсрочени регулаторни приходи и разходи* при установяване на цената или цените, които могат да бъдат начислявани на клиентите. Десет от дванадесетте членове на Съвета изразиха съгласие, а двама – несъгласие с това решение.   ***Обобщение на регламентираната процедура във връзка с Препратки към* Концептуалната рамка (Документ по програмата 10В)**  Съветът направи преглед на стъпките от регламентираната процедура, предприети до настоящия момент, при разработването на *Препратки към Концептуалната рамка* и разгледа критериите за публикуване за повторно обсъждане в *Ръководството за регламентираната процедура на Съвета по международни счетоводни стандарти и Комитета по разясненията на МСФО*.  Всичките дванадесет членове на Съвета потвърдиха, че са се уверили, че Съветът е изпълнил всички необходими до момента стъпки от регламентираната процедура и дадоха указания на екипа да пристъпи към процедурата по изготвяне на проект и провеждане на гласуване. Двама от дванадесетте членове на Съвета заявиха намерение да изразят несъгласие с публикуването на *Препратки към Концептуалната рамка*.  ***Следващи етапи***  Екипът ще пристъпи към изготвянето на проект на *Концептуална рамка за финансово отчитане* и *Препратки към Концептуалната рамка*.    **Динамично управление на риска (Документ по програмата 4)**  Екипът представи на Съвета образователни материали относно изследователския проект, произтичащ от документа за обсъждане от 2014 г. по същата тема. Съпътстващата презентация излага:   1. основната информация и историята на проекта до март 2017 г. включително; 2. планирания подход и срокове за първоначалните етапи от проекта; и 3. непосредствено следващите етапи.   На това заседание не бяха взети никакви решения.    **Финансови инструменти с характеристики на собствен капитал (Документ по програмата 5)**  На 23 март 2017 г. Съветът проведе заседание, за да обсъди две теми от изследователския проект, посветен на Финансови инструменти с характеристики на собствен капитал.  Съветът бе запознат с обобщение на проведените до момента обсъждания (Документ по програмата 5A, предоставен единствено с информационна цел). Не бяха взети никакви решения.  Съветът обсъди:   1. прилагането на подход „Гама” по отношение на деривативите върху „собствения капитал”; 2. обобщение на взаимодействието с други МСФО стандарти; и 3. регламентираната процедура и разрешение за гласуване.   ***Прилагане на подход „Гама” по отношение на деривативите върху „собствения капитал”* (Документ по програмата 5Б)**  Съветът обсъди как подход „Гама” би се прилагал по отношение на класифицирането на деривативи върху неконтролиращи участия с цена на упражняване, деноминирана в чуждестранна валута.  Всичките дванадесет членове на Съвета изразиха съгласие с анализа в документа.  ***Взаимодействие с други МСФО стандарти* (Документ по програмата 5В)**  Съветът обсъди обобщение на потенциалните последствия от подход „Гама” за *Концептуалната рамка за финансово отчитане*, други МСФО стандарти, Разяснения на Комитета по разясненията на МСФО и други проекти, включени в програмата на Съвета.  От Съвета не бе поискано да взема каквито и да е решения.  ***Регламентирана процедура и разрешение за гласуване* (Документ по програмата 5Г)**  Съветът направи преглед на стъпките от регламентираната процедура, предприети до настоящия момент при разработването на документа за обсъждане „Финансови инструменти с характеристики на собствен капитал” („Документът за обсъждане”).  Всичките дванадесет членове на Съвета потвърдиха, че са се уверили, че Съветът е изпълнил всички необходими до момента стъпки от регламентираната процедура и дадоха указания на екипа да пристъпи към процедурата по изготвяне на проект и провеждане на гласуване във връзка с Документа за обсъждане.  Съветът реши също така, че като период за предоставяне на коментари по повод на Документа за обсъждане следва да бъде предоставен срок от 180 дни. Всичките дванадесет членове на Съвета изразиха съгласие с това решение.  ***Следващи етапи***  Имайки предвид графика за публикациите, Съветът очаква да публикува Документа за обсъждане към края на 2017 г.    **Работна програма—прогнозни цели към 23 март 2017 г.**  Работната програма, отразяваща решенията, взети на това заседание е актуализирана на уебсайта на Съвета по международни счетоводни стандарти (IASB) на 23 март 2017 г. [**Вижте я тук**](http://www.ifrs.org/Current-Projects/IASB-Projects/Pages/IASB-Work-Plan.aspx). | | | | | | | Моля отбележете, че информацията, публикувана в настоящия бюлетин произхожда от различни източници и е точна, доколкото това ни е известно. Съветът по международни счетоводни стандарти и Фондация МСФО обаче не носят отговорност за загуби, причинени на лице, което предприема действия или се въздържа от предприемането на действия, разчитайки на материалите в настоящата публикация, независимо дали тези загуби са причинени поради небрежност, или по друг начин. |   Copyright © IFRS Foundation ISSN 1474-2675  Авторски права© Фондация МСФО  ISSN 1474-2675 |